Κρις Κριστόφερσον

Ο Κρις Κριστόφερσον (22 Ιουνίου 1936 - 28 Σεπτεμβρίου 2024) ήταν Αμερικανός τραγουδιστής και τραγουδοποιός της κάντρι, και ηθοποιός. Εγγονός Σουηδών μεταναστών, γεννήθηκε στο Τέξας, και ήταν γιος του στρατηγού Lars Henry Kristofferson και της Mary Ann Ashbrook, ενώ στη συνέχεια μετακόμισαν οικογενειακώς σε διάφορα μέρη λόγω των στρατιωτικών υπηρεσιών του πατέρα του και τελικώς κατέληξαν να εγκατασταθούν στην Καλιφόρνια.

Μεταξύ των γνωστότερων τραγουδιών του, είναι τα τραγούδια «Me and Bobby McGee», «For the Good Times», «Sunday Mornin' Comin' Down» και «Help Me Make It Through the Night», τα οποία ήταν επιτυχίες για άλλους καλλιτέχνες. Ο Kristofferson συνέθεσε τα δικά του τραγούδια και συνεργάστηκε με τραγουδοποιούς του Nashville όπως ο Shel Silverstein.

Το 1985, ο Kristofferson ενώθηκε με τους συναδέλφους του κάντρι καλλιτέχνες Γουάιλον Τζένινγκς (Waylon Jennings), Γουίλι Νέλσον (Willie Nelson) και Τζόνι Κας (Johnny Cash), σχηματίζοντας το supergroup της κάντρι μουσικής The Highwaymen. Ο σχηματισμός αυτός αποτέλεσε μια βασική δημιουργική δύναμη στο κίνημα της παράνομης κάντρι μουσικής που απέφυγε τη μουσική μηχανή του Νάσβιλ υπέρ της ανεξάρτητης σύνθεσης και παραγωγής τραγουδιών.

Το 2004, ο Kristofferson εισήχθη στο Country Music Hall of Fame. Κατά τη διάρκεια της 50χρονης καριέρας του, πούλησε επτά εκατομμύρια άλμπουμ μόνο στις Ηνωμένες Πολιτείες. Έχει κερδίσει τρία Βραβεία Γκράμι και έχει λάβει το τιμητικό βραβείο Lifetime Achievement Honorary Award.

Από το 1971, ξεκινώντας με την ταινία The Last Movie, ξεκίνησε καριέρα και ως ηθοποιός του κινηματογράφου και έχει παίξει σε δεκάδες ταινίες. Κυρίως είναι γνωστός για τους ρόλους του στις ταινίες Η μεγάλη μονομαχία (Pat Garrett & Billy the Kid) (1973), Μια παράξενη ιστορία (Blume in Love) (1973), Η Αλίκη δε μένει πια εδώ (Alice Doesn't Live Here Anymore) (1974), A Star Is Born (1976) (που για τον ρόλο του, κέρδισε Χρυσή Σφαίρα για τον Καλύτερο Άνδρα Ηθοποιό σε Μιούζικαλ ή Κωμωδία), Convoy (1978), Η Πύλη της Δύσεως (Heaven's Gate) (1980), Ταχυδρομική άμαξα (Stagecoach) τηλεταινία γουέστερν (1986), Lone Star (1996), Ο Πλανήτης των Πιθήκων (2001) και η τριλογία ταινιών Blade: Σκοτεινή Δύναμη (1998), Blade II (2002) και Blade: Trinity (2004). Η τελευταία του εμφάνιση ήταν στην ταινία Blaze (2018), όταν ο ίδιος ήταν πλέον 82 ετών, και μετά αποσύρθηκε οριστικά από το προσκήνιο, λόγω ηλικίας, αν και οι περισσότερες από τις τελευταίες ταινίες του είδαν ελάχιστη κινηματογραφική προβολή ακόμα και στις ΗΠΑ.

Απεβίωσε στο σπίτι του στη Χάνα της Χαβάης στις 28 Σεπτεμβρίου 2024, σε ηλικία 88 ετών.

 Παραπομπές 

 Περαιτέρω ανάγνωση 
 Stambler, Irwin: «The Encyclopedia Of Pop, Rock And Soul», New York, St. Martin’s Press, 1989, pp. 388–390, ISBN 0-312-02573-4.
 Bernhardt, Jack. (1998). «Kris Kristofferson». In The Encyclopedia of Country Music. Paul Kingsbury, Editor. New York: Oxford University Press. pp. 286–287.

 Εξωτερικοί σύνδεσμοι 

 Kristofferson Fan Website 
 The Old Oxonion Blues 1959 profile in Time
 Kristofferson at the Country Music Hall of Fame
 Kris Kristofferson at New West Records



 Kris Kristofferson at Broadcast Music, Inc.

Κατηγορία:Αμερικανοί τραγουδιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης